A ranar Litinin din da ta gabata ne dai aka yi wata tattaunawa da ministan matasa da wasanni na Turkiya Akif Caoatay Kilic wanda cikin tambayoyin da 'yan jaridar na DW suka yi masa sun hadar da batun yunkurin juyin mulki da ya gaza nasara da abin da ya biyo baya da ma tattaunawa kan kare hakkin mata. Da kammala wannan tattaunawa dai a ofishin ministan da ke a birnin Ankara, ministan ya sauya shawara inda anan ne ma'aikatansa suka kwace na'urorin da suka nadi bidiyon wannan tattaunawa. Duk kuma kiran da DW ta yi na ya dawo da su ya yi kememe.